અત્યાર સુધી મહારાષ્ટ્રની મરાઠા-પ્રભુત્વની રાજનીતિએ કૃષિની પ્રાદેશિક રાજકીય અર્થવ્યવસ્થાને અસમતોલ બનાવી છે. શેરડીનો પાક માત્ર 4% જમીન પર થાય છે, છતા તે રાજ્યની સિંચાઈ ક્ષમતાના 65%નો ઉપયોગ કરે છે. આ રાજ્યાશ્રય છતાં મહારાષ્ટ્રમાં ખાંડ સહકારી મંડળીઓની સ્થિતિ સંતોષકારક તો નથી જ. ગામડોમાં અજંપો વધી રહ્યો છે, ત્યારે ભાજપ પાસે કૃષિ સુધારણાઓનો એજન્ડા આગળ ધપાવવાની તક છે. એટલું ખરું કે શહેરી મધ્યમ વર્ગના મૂડીવાદી સમર્થકો અને ઉદ્યોગો આ એજન્ડાનો વિરોધ કરશે. જો કે, ચૂંટણીના વર્ષમાં અન્ય રાજ્યો મહારાષ્ટ્રનું અનુકરણ (કૃષિકારોની કૂચ) કરવાનું નક્કી કરે તો ભાજપને ભોં ભારે થઈ પડે તેમ છે. આમાં અશ્વમેઘ સરીખો ભાજપનો વિજય રથ અટકી જાય એવું ય બને.